Mae Heddlu Dyfed-Powys yn cymryd ei ddyletswyddau a’i gyfrifoldebau o ddifrif, ac yn ofalus iawn i sicrhau bod gwybodaeth bersonol yn cael ei thrin yn briodol er mwyn cael a chynnal hyder a ffydd unigolion ynom.\nEr mwyn sicrhau ein bod ni’n prosesu’ch gwybodaeth bersonol yn deg a chyfreithlon, mae’r hysbysiad preifatrwydd hwn yn eich hysbysu:\nPa wybodaeth bersonol y gallem fod yn ei dal amdanoch;\nSut fydd y wybodaeth hon yn cael ei defnyddio;\nSut yr ydym yn cadw’r wybodaeth hon yn ddiogel;\nEin sail gyfreithiol dros brosesu’r wybodaeth hon;\nPa mor hir rydyn ni’n dal y wybodaeth hon;\nGyda phwy fyddwn ni’n rhannu’r wybodaeth;\nPa hawliau sydd gennych mewn perthynas â’r wybodaeth bersonol hon.\nMae’r ardal a wasanaethir gan Heddlu Dyfed-Powys yn cynnwys Sir Gaerfyrddin, Ceredigion, Sir Benfro a Phowys.\nPrif Gwnstabl Heddlu Dyfed-Powys yw’r Rheolydd Data, ac o’r herwydd, ef sydd â chyfrifoldeb cyffredinol dros brosesu cyfreithlon yr holl wybodaeth bersonol a brosesir gan yr Heddlu. Fe’i cynorthwyir gan y Swyddog Diogelu Data, sy’n rhoi cyngor ac arweiniad mewn perthynas â chyfreithiau diogelu data.\nEin rhif cofrestru ar gyfer diogelu data gyda Swyddfa’r Comisiynydd Gwybodaeth yw Z537336X.\nPrif Gwnstabl Heddlu Dyfed-Powys\nProsesu o dan RHAN 2 - Prosesu cyffredinol\nLlywodraethir prosesu gwybodaeth bersonol gan Ddeddf Diogelu Data 2018 a’r Rheoliad Cyffredinol ar Ddiogelu Data (GDPR) cysylltiedig. Mae rhan 2 o Ddeddf Diogelu Data 2018 yn berthnasol ar gyfer “data cyffredinol”, sef gwybodaeth bersonol sy’n cael ei phrosesu am reswm sydd ddim yn ymwneud â gorfodi’r gyfraith neu ddiogelwch cenedlaethol, e.e. dibenion cyflogaeth neu gysylltiadau cyhoeddus.\nPa wybodaeth ydyn ni’n dal?\nBydd y math o wybodaeth bersonol rydyn ni’n dal yn amrywio, gan ddibynnu pam rydych chi wedi cael cysylltiad â ni, ond gall gynnwys:\nManylion personol, megis eich enw, eich cyfeiriad a’ch cyfeiriad e-bost;\nTarddiad ethnig neu hiliol;\nCyflwr corfforol neu iechyd meddwl;\nBywyd rhywiol a chyfeiriadedd rhywiol;\nGweithdrefnau troseddol, canlyniadau a dedfrydau;\nFfotograff, sain a delweddau gweledol;\nOlion bysedd, DNA a samplau eraill genetig neu fiometrig;\nGwybodaeth sy’n ymwneud ag iechyd a diogelwch;\nTrwyddedi neu hawlenni rydych chi’n eu dal;\nLle bo’n bosibl a/neu’n briodol, byddwch chi’n cael gwybod y rheswm dros gasglu, dal a defnyddio’ch gwybodaeth bersonol. Er, yng ngoleuni swyddogaethau statudol Heddlu Dyfed-Powys, efallai na fydd hyn bob amser yn bosibl oherwydd fe allai wneud hynny niweidio’r swyddogaethau plismona.\nGwybodaeth pwy ydyn ni’n dal?\nGall Heddlu Dyfed-Powys, defnyddio a datgelu gwybodaeth bersonol yn ymwneud ag amrywiaeth eang o unigolion gan gynnwys y canlynol:\nUnigolion sy’n agored i niwed neu ar goll;\nBydd Heddlu Dyfed-Powys yn trin gwybodaeth bersonol yn unol â Deddf Diogelu Data 2018. Byddwn ni’n sicrhau fod gwybodaeth bersonol yn cael ei thrin yn deg, yn gyfreithlon, ac mewn modd tryloyw gyda chyfiawnhad priodol.\nBydd Heddlu Dyfed-Powys ond yn defnyddio gwybodaeth bersonol briodol sy’n ofynnol ar gyfer bodloni ein dibenion penodol, a byddwn yn anelu i sicrhau ei bod yn cael ei diogelu’n briodol. Bydd yn ddigonol ac yn berthnasol, ac ni fydd yn ormodol. Bydd yn cael ei chadw’n gywir a diweddar, a bydd yn cael ei dinistrio pan na fydd ei hangen mwyach.\nO dan rhan 2 (prosesu cyffredinol), gall eich gwybodaeth gael ei defnyddio i gefnogi dibenion plismona, gan gynnwys ond heb fod yn gyfyngedig i’r canlynol:\nGweinyddu staff/pensiynwyr, iechyd a llesiant galwedigaethol;\nRheoli iechyd a diogelwch/hyfforddiant;\nRheoli eiddo/yswiriant/cerbydau/systemau a chludiant;\nDarparu gwybodaeth/gwasanaethau cyfreithiol;\nYmchwil (yn cynnwys arolygon a dadansoddeg);\nDatblygu polisïau a strategaethau;\nGohebiaeth a dadansoddi cyfryngau cymdeithasol.\nMae eich gwybodaeth bersonol, a ddelir ar ein systemau ac yn ein ffeiliau, yn ddiogel a chaiff ei phrosesu gan:\nEin staff a’n swyddogion;\nContractwyr, gwirfoddolwyr a phroseswyr sy’n gweithio ar ein rhan, yn unol â’u cytundeb;\nSut ydyn ni’n cadw’ch gwybodaeth yn ddiogel?\nMae Heddlu Dyfed- yn cymryd diogelwch yr holl wybodaeth bersonol sydd o dan ein rheolaeth yn wirioneddol o ddifrif. Byddwn yn cydymffurfio â’r rhannau perthnasol o’r ddeddfwriaeth yn ymwneud â diogelwch, ac yn ceisio cydymffurfio ag arfer awdurdodedig Sicrwydd Gwybodaeth y Coleg Plismona, a’r rhannau perthnasol o Safon Diogelwch Gwybodaeth ISO27001.\nByddwn yn sicrhau bod polisïau a hyfforddiant priodol, yn ogystal â mesurau technegol a gweithdrefnol, ar waith. Bydd y rhain yn cynnwys ond nid ydynt yn gyfyngedig i sicrhau bod ein hadeiladau yn ddiogel a bod mesurau ffisegol digonol ar waith i’w diogelu. Dim ond y rhai sydd â phrawf adnabod priodol, a rhesymau dilys dros hynny, a gaiff fynediad i’r ardaloedd sydd ond yn agored i’n swyddogion, ein staff a staff ein hasiantaethau partner. Rydym yn cynnal archwiliadau o ddiogelwch ein hadeiladau er mwyn sicrhau bod diogelwch yn ddigonol. Mae ein systemau yn cyrraedd safonau diogelwch priodol y diwydiant a’r llywodraeth\nRydym yn cynnal archwiliadau ac arolygiadau rheolaidd, er mwyn diogelu ein systemau gwybodaeth â llaw ac electronig rhag colli a chamddefnyddio data, a dim ond pan fo rheswm dilys dros wneud hynny y byddwn yn caniatáu mynediad atynt. Mae ein gweithdrefnau gweithredol a’n polisïau safonol yn cynnwys canllawiau caeth ynglŷn â sut y gellir defnyddio unrhyw wybodaeth bersonol a geir ynddynt. Caiff y gweithdrefnau hyn eu hadolygu’n rheolaidd er mwyn sicrhau bod ein mesurau i ddiogelu gwybodaeth yn gyfredol.\nEin sail gyfreithiol dros brosesu\nAmddiffynnir eich preifatrwydd gan y gyfraith, sy’n dweud y cawn ond defnyddio eich gwybodaeth bersonol os oes gennym reswm priodol dros wneud hynny. Bydd eich gwybodaeth bersonol ond yn cael ei chasglu a’i defnyddio gan Heddlu Dyfed-Powys i gyflawni ei swyddogaethau cyfreithiol a chyfreithlon fel y diffinnir gan ddeddfwriaeth, cyfraith gwlad ac arfer gorau.\nMae Heddlu Dyfed-Powys yn prosesu gwybodaeth am amryw o resymau sydd ddim yn ymwneud â gorfodi’r gyfraith. Mae’r rhesymau pam y gallwn brosesu’ch gwybodaeth bersonol yn cynnwys:\nEin cynorthwyo i fodloni ein “rhwymedigaethau cyfreithiol” fel cyflogwyr;\nRheoli “cytundebau” â’r rhai sy’n cyflenwi nwyddau a gwasanaethau i ni;\nEin helpu i gynorthwyo’r rhai rydym yn dod i gysylltiad â nhw, y gellir gwneud hynny drwy gael eu “cydsyniad”, neu oherwydd ein “diddordebau dilys” – mae hyn yn cynnwys prosesau i wella’r gwasanaeth a ddarparwn i’r cyhoedd;\nPan mae data sensitif neu ddata “categori arbennig” yn cael ei gasglu, bydd sail gyfreithiol ychwanegol yn berthnasol, megis cael cydsyniad penodol, sy’n ofynnol ar gyfer cyflogaeth, nawdd cymdeithasol, amddiffyn yn erbyn hawliau cyfreithiol, lle mae diddordeb cyhoeddus sylweddol (megis diben plismona) ac am resymau ataliol neu iechyd galwedigaethol neu feddyginiaeth, ymysg rhesymau eraill.\nAm ba mor hir fyddwn ni’n cadw’ch gwybodaeth?\nMae Heddlu Dyfed-Powys yn cadw’ch gwybodaeth bersonol cyn hired ag sydd angen ar gyfer y diben penodol mae’n cael ei chadw.\nBydd cofnodion sy’n cynnwys eich gwybodaeth bersonol a brosesir ar gyfer dibenion “prosesu cyffredinol” yn cael eu rheoli yn unol â Pholisi Cadw Heddlu Dyfed-Powys.\nGall Heddlu Dyfed-Powys ddatgelu gwybodaeth bersonol i amrediad eang o dderbynwyr, gan gynnwys y rhai rydyn ni’n cael gwybodaeth bersonol ganddynt. Gall hyn gynnwys:\nGwasanaethau cymorth ar gyfer dioddefwyr a throseddwyr;\nCyrff neu unigolion sy’n gweithio ar ein rhan, megis contractwyr TG neu sefydliadau arolwg;\nDarparwyr Gofal Iechyd;\nY Gwasanaethau Brys.\nDatgelir gwybodaeth bersonol fesul achos. Dim ond gwybodaeth berthnasol sy’n benodol i’r diben a’r amgylchiadau fydd yn cael ei datgelu, a bydd rheoliadau angenrheidiol mewn grym.\nBydd Heddlu Dyfed-Powys hefyd yn datgelu gwybodaeth bersonol i unigolion neu gyrff eraill pan fod angen. Gall hyn fod o dan unrhyw ddeddf gwlad, unrhyw reol gyfreithiol, neu orchymyn llys. Gall hyn gynnwys:\nY Gwasanaeth Cynhaliaeth Plant;\nGwasanaeth Cynghori a Chynorthwyo Llys i Blant a Theuluoedd;\nY Swyddfa Gartref;\nUnrhyw gorff rheoleiddio arall a all ddangos bod diben dilys dros brosesu eich data personol.\nGall Heddlu Dyfed-Powys ddatgelu gwybodaeth ar sail ddewisol hefyd at ddiben unrhyw achosion cyfreithiol neu mewn cysylltiad â nhw, neu er mwyn cael cyngor cyfreithiol.\nLle bo’n bosibl, byddwch chi’n cael gwybod os ydyn ni’n bwriadu rhannu neu ddefnyddio eich gwybodaeth ar gyfer diben nad yw’n amlwg, naill ai’n uniongyrchol, drwy wefan yr heddlu, neu drwy ffordd arall o gyfathrebu. Wrth rannu unrhyw wybodaeth bersonol, bydd ond yn cael ei rhannu os ystyrir bod sail gyfreithiol ar gyfer gwneud hynny, ac ar ôl ystyried eich hawl i breifatrwydd yn llawn.\nProsesu o dan RHAN 3 – Prosesu at ddibenion gorfodi’r gyfraith\nLlywodraethir prosesu gwybodaeth bersonol gan Ddeddf Diogelu Data 2018 a’r Rheoliad Cyffredinol ar Ddiogelu Data (GDPR) cysylltiedig. Mae rhan 3 o Ddeddf Diogelu Data 2018 yn berthnasol ar gyfer “awdurdodau cymwys” megis heddluoedd, sy’n prosesu data at ddibenion gorfodi’r gyfraith.\nPa wybodaeth ydyn ni’n ei dal?\nEr mwyn cyflawni ein cyfrifoldeb statudol, byddwn ni’n prosesu mathau amrywiol o wybodaeth bersonol, gan gynnwys:\nManylion personol megis eich enw, dyddiad geni, cyfeiriad a manylion cyswllt;\nRhybuddiadau, ceryddon a rhybuddion;\nDNA, olion bysedd a samplau genetig neu fiometrig eraill;\nDelweddau ffotograffig, sain a gweledol;\nGwybodaeth sy’n ymwneud â diogelwch;\nManylion am ddigwyddiadau a damweiniau.\nGall Heddlu Dyfed-Powys hefyd sicrhau, defnyddio a datgelu gwybodaeth bersonol sy’n ymwneud ag amrediad eang o unigolion, gan gynnwys ond heb fod yn gyfyngedig i’r canlynol:\nTystion neu unigolion sydd yn rhoi gwybod am droseddau;\nUnigolion sy’n trosglwyddo gwybodaeth i Heddlu Dyfed-Powys;\nDioddefwyr presennol a blaenorol a darpar ddioddefwyr.\nByddwn ond yn defnyddio’r wybodaeth bersonol sydd ei hangen i gyflawni diben penodol. Gall eich gwybodaeth bersonol gael ei dal ar gyfrifiadur neu mewn cofnod papur megis ffeil ffisegol neu ffotograff, ond gall hefyd gynnwys mathau eraill o wybodaeth a ddelir yn electronig, megis delweddau teledu cylch cyfyng a fideo o gamerâu corff.\nCewch eich hysbysu am y rheswm am gasglu, cadw a defnyddio eich gwybodaeth bersonol lle bo’n bosibl a/neu’n briodol. Er, wrth ystyried swyddogaethau statudol Heddlu Dyfed-Powys, gall hyn fod yn amhosibl gan y gall wneud ragfarnu swyddogaethau plismona.\nGall Heddlu Dyfed-Powys gael, defnyddio a datgelu gwybodaeth bersonol yn ymwneud ag amrywiaeth eang o unigolion, gan gynnwys ond heb fod yn gyfyngedig i’r canlynol:\nBydd Heddlu Dyfed-Powys yn ymdrin â’r holl wybodaeth bersonol yn unol â Deddf Diogelu Data 2018. Byddwn ni’n sicrhau fod gwybodaeth bersonol yn cael ei thrin yn deg a chyfreithlon gyda chyfiawnhad priodol.\nBydd Heddlu Dyfed-Powys ond yn defnyddio eich gwybodaeth ar gyfer dibenion cyfreithlon ac mewn cysylltiad â’n gofyniad i gynnal y gyfraith, atal trosedd, dwyn troseddwyr i gyfiawnder, ac amddiffyn y cyhoedd. Byddwn ni’n anelu i sicrhau bod unrhyw wybodaeth bersonol yn cael ei diogelu’n briodol. Bydd yn ddigonol a pherthnasol, ac ni fydd yn ormodol. Bydd y wybodaeth yn cael ei chadw’n gywir a diweddar, a bydd yn cael ei dinistrio’n ddiogel pan na fydd ei hangen mwyach.\nO dan rhan 3 (prosesu at ddibenion gorfodi’r gyfraith) gellir defnyddio eich gwybodaeth ar gyfer dibenion plismona, sy’n cynnwys, ond nid yn gyfyngedig i:\nCynorthwyo’r cyhoedd, yn unol â pholisïau a gweithdrefnau’r heddlu;\nUnrhyw un o ddyletswyddau neu gyfrifoldebau’r heddlu sy’n codi o gyfraith gyffredin neu statud.\nMae eich gwybodaeth bersonol, sy’n cael ei dal ar ein systemau ac yn ein ffeiliau, yn ddiogel. Ceir mynediad ati a chaiff ei phrosesu ar sail “angen gwybod” yn unig gan:\nMae Heddlu Dyfed-Powys yn cymryd diogelwch yr holl wybodaeth bersonol sydd o dan ein rheolaeth yn wirioneddol o ddifrif. Byddwn yn cydymffurfio â’r rhannau perthnasol o’r ddeddfwriaeth yn ymwneud â diogelwch, ac yn ceisio cydymffurfio ag arfer awdurdodedig Sicrwydd Gwybodaeth y Coleg Plismona, a’r rhannau perthnasol o Safon Diogelwch Gwybodaeth ISO27001.\nByddwn yn sicrhau bod polisïau a hyfforddiant priodol, yn ogystal â mesurau technegol a gweithdrefnol, ar waith. Bydd y rhain yn cynnwys ond nid ydynt yn gyfyngedig i sicrhau bod ein hadeiladau yn ddiogel a bod mesurau ffisegol digonol ar waith i’w diogelu. Dim ond y rhai sydd â phrawf adnabod priodol, a rhesymau dilys dros hynny, a gaiff fynediad i’r ardaloedd sydd ond yn agored i’n swyddogion, ein staff a staff ein hasiantaethau partner. Rydym yn cynnal archwiliadau o ddiogelwch ein hadeiladau er mwyn sicrhau bod diogelwch yn ddigonol. Mae ein systemau yn bodloni safonau diogelwch priodol y diwydiant a’r llywodraeth.\nEin sail gyfreithlon dros brosesu\nMae dyletswydd statudol ar Heddlu Dyfed-Powys i gynnal y gyfraith, atal troseddau, dod â throseddwyr gerbron llys barn a diogelu’r cyhoedd. Er mwyn gwneud hyn, mae angen i ni brosesu eich gwybodaeth bersonol o dan sail gyfreithlon “budd y cyhoedd” ac “awdurdod swyddogol”. Mae hyn yn golygu ein bod yn prosesu eich gwybodaeth bersonol er mwyn cyflawni tasgau a osodir o dan y gyfraith ac a ddisgrifir ar y cyd fel gweinyddu cyfiawnder.\nDibenion gorfodi’r gyfraith yw:\n“atal ac ymchwilio i droseddau a’u datrys neu eu herlyn neu roi cosbau troseddol, gan gynnwys diogelu rhag bygythiadau i ddiogelwch cyhoeddus a’u hatal”.\nMae gweinyddu cyfiawnder yn cynnwys atal a datrys troseddau; arestio ac erlyn troseddwyr; diogelu bywyd ac eiddo; cadw trefn; cadw cyfraith a threfn; cynorthwyo’r cyhoedd yn unol â pholisïau a gweithdrefnau’r heddlu; diogelwch gwladol; amddiffyn achosion sifil ac unrhyw un o ddyletswyddau neu gyfrifoldebau’r heddlu sy’n codi o gyfraith gyffredin neu statud.\nAm faint o amser ydyn ni’n dal eich gwybodaeth bersonol?\nBydd Heddlu Dyfed-Powys yn cadw gwybodaeth bersonol cyhyd ag sy’n angenrheidiol at y diben neu’r dibenion penodol y caiff ei dal. Caiff gwybodaeth bersonol a roddir ar Gyfrifiadur Cenedlaethol yr Heddlu ei chadw, ei hadolygu a’i dileu yn unol â’r Canllawiau Cadw ar gyfer Cofnodion Enwau ar Gyfrifiadur Cenedlaethol yr Heddlu.\nCaiff cofnodion eraill sy’n cynnwys eich gwybodaeth bersonol ac a broseswyd at ddibenion gorfodi’r gyfraith eu cadw yn unol â Chanllawiau’r Coleg Plismona ar Reoli Gwybodaeth yr Heddlu (MoPI), a Pholisi Cadw Cofnodion Heddlu Dyfed-Powys.\nEr mwyn galluogi Heddlu Dyfed-Powys i gyflawni ei ddyletswydd statudol, efallai y bydd angen i ni rannu’ch data â sefydliadau eraill sy’n prosesu data am reswm tebyg, yn y DU a/neu dramor, neu er mwyn cadw pobl yn ddiogel. Mae’r sefydliadu hyn yn cynnwys:\nAsiantaethau eraill sy’n gorfodi’r gyfraith (gan gynnwys asiantaethau rhyngwladol);\nAsiantaethau partner sy’n gweithio ar fentrau i leihau troseddau;\nAwdurdodau sy’n ymwneud â rheoli troseddwyr;\nAsiantaethau rhyngwladol sy’n ymwneud â diogelwch rhyngwladol a domestig;\nTrydydd partïon sy’n rhan o ymchwiliadau sy’n ymwneud â diogelwch gwladol;\nCyrff neu unigolion eraill pan fydd yn angenrheidiol er mwyn atal niwed i unigolion.\nBydd Heddlu Dyfed-Powys hefyd yn datgelu gwybodaeth bersonol i gyrff neu unigolion eraill pan fydd yn ofynnol gwneud hynny o dan unrhyw ddeddfwriaeth, cyfraith neu orchymyn llys. Gall hyn gynnwys:\ny Swyddfa Twyll Difrifol;\ny Fenter Twyll Genedlaethol;\nGall Heddlu Dyfed-Powys hefyd ddatgelu gwybodaeth bersonol yn ôl ei ddisgresiwn at ddiben unrhyw achosion cyfreithiol neu mewn cysylltiad â nhw, neu er mwyn cael cyngor cyfreithiol.\nMae hon yn gosod rhwymedigaeth ar Heddlu Dyfed-Powys i ddweud wrthych am y wybodaeth bersonol rydyn ni’n ei dal amdanoch. Rydym wedi ysgrifennu’r Hysbysiad Preifatrwydd hwn er mwyn esbonio sut y byddwn yn defnyddio eich gwybodaeth bersonol a dweud wrthych beth yw eich hawliau o dan y ddeddfwriaeth.\nOs hoffech gael copi o’ch gwybodaeth bersonol, gelwir hyn yn hawl gwrthrych i weld gwybodaeth fel arfer, sef yr hawl sy’n caniatáu i chi weld eich gwybodaeth bersonol a gwybodaeth atodol, ond mae’n destun rhai cyfyngiadau. Medrwch wneud cais am wybodaeth bersonol drwy ymweld â'n tudalen 'Diogelu Data a gwneud cais am wybodaeth bersonol'\nYr hawl i ofyn am gywiriad\nMae gennych yr hawl i ofyn am i wybodaeth bersonol gael ei chywiro os yw’n anghywir neu’n anghyflawn.\nYr hawl i ddileu / Cyfyngu ar brosesu\nMae’r hawl hon yn eich galluogi i ofyn am i wybodaeth bersonol gael ei dileu neu ei thynnu a/neu'r hawl i rwystro/atal neu gyfyngu ar brosesu’ch gwybodaeth bersonol pan nad oes rheswm cymhellol dros barhau i’w phrosesu. Nid yw’r hawl yn ddiamod ac mae ond yn berthnasol mewn amgylchiadau penodol. Pan fydd cyfyngiadau ar brosesu, caiff sefydliadau gadw’r wybodaeth bersonol, ond ni chânt ei phrosesu ymhellach.\nNid yw’r hawl hon yn berthnasol ar gyfer gwybodaeth bersonol a brosesir o dan rhan 3 (prosesu at ddibenion gorfodi’r gyfraith).\nMae’r hawl i gludadwyedd data yn caniatáu i chi, mewn rhai achosion, gael ac ailddefnyddio eich gwybodaeth bersonol at eich dibenion eich hun mewn gwasanaethau gwahanol. Mae gennych hawl i gael copïau o’ch gwybodaeth bersonol gennym mewn fformat y gellir ei ailddefnyddio’n hawdd.\nMae gennych yr hawl i wrthwynebu’r canlynol:\nProsesu eich gwybodaeth bersonol ar sail diddordebau dilys neu gyflawni tasg er budd y cyhoedd/arfer awdurdod swyddogol (gan gynnwys proffilio);\nProsesu eich gwybodaeth bersonol at ddibenion marchnata uniongyrchol (gan gynnwys proffilio);\nProsesu eich gwybodaeth bersonol at ddibenion ymchwil wyddonol/hanesyddol ac ystadegau.\nYstyr gwneud penderfyniadau unigol awtomataidd a phroffilio yw penderfyniad a wneir drwy fodd awtomataidd heb unrhyw ymwneud dynol. Os ydych chi’n credu bod penderfyniad mewn perthynas â’ch gwybodaeth bersonol wedi’i wneud yn awtomataidd, mae gennych hawl i herio’r penderfyniad a gofyn am adolygiad drwy ymyrraeth ddynol.\nSwyddfa’r Comisiynydd Gwybodaeth yw corff annibynnol y DU a sefydlwyd i gynnal hawliau gwybodaeth.\nOs oes gennych bryder ynglŷn â’r ffordd rydym wedi defnyddio’ch gwybodaeth bersonol, os credwch nad ydym yn prosesu’ch gwybodaeth bersonol yn unol â’r gyfraith, neu os ydych yn anfodlon â’n hymateb, medrwch achwyn wrth Swyddfa’r Comisiynydd Gwybodaeth:\nMae data personol yn cael ei gasglu er mwyn galluogi Heddluoedd i adnabod unrhyw un y maent yn dod i gysylltiad â nhw drwy eu tasgau plismona sydd o fewn un o’r categoriau risg uchel ac a fyddai’n cael eu hystyried yn fregus a/neu wedi eu heintio gyda’r Coronafeirws.\nY mae Adran 8(c) y Ddeddf Diogelu Data yn nodi y dylai tasg o’r fath fod yn angenrheidiol ar gyfer perfformio swyddogaeth a roddwyd i unigolyn drwy ddeddfiad neu reol gyfreithiol. Mae Deddf Diwygio'r Heddlu a Chyfrifoldeb Cymdeithasol 2011 yn darparu y gall Prif Gwnstabl wneud unrhyw beth a gyfrifir i hwyluso neu sy’n ffafriol neu’n gysylltiedig ag arfer swyddogaethau Prif Gwnstabl.\nY mae prosesu categoriau arebnnig o ddata personol, sy’n cynnwys data yn ymwneud ag iechyd unigolyn, wedi ei wahardd oni bai y gellir bodloni amodau penodol pellach. Ceir yr amodau perthnasol pellach hyn isod:\nErthygl 9(2)(i) - yn angenrheidiol am resymau budd y cyhoedd ym maes iechyd cyhoeddus, megis diogelu yn erbyn bygythiadau traws-ffiniol difrifol i iechyd.\nAtodlen 1, Rhan 2(6) – yn angenrheidiol am resymau budd y cyhoedd sylweddol ac at ddiben swyddogaeth a roddwyd i unigolyn drwy drwy ddeddfiad neu reol gyfreithiol; e.e. Rheoliadau Diogelu Iechyd (Coronafeirws 2020 a Bil Coronafeirws 2020\nAtodlen 1, Rhan 1(3) – yn angenrheidiol am resymau budd y cyhoedd ym maes iechyd cyhoeddus, ac wedi ei gyflawni gan neu dan gyfrifoldeb gweithiwr iechyd proffesiynol, neu gan unigolyn arall sydd o fewn yr amgylchiadau â dyletswydd gyfrinachedd dan ddeddfiad neu reol gyfreithiol, e.e. Cyfarwyddyd Llywodraethol a gyhoeddwyd gan Public Health England\nAm ba hyd bydd fy ngwybodaeth bersonol yn cael ei chadw gan Heddluoedd?\nNi fydd gwybodaeth iechyd a ddarperir gennych chi mewn perthynas â’r achos hwn o’r Coronafeirws yn cael ei ddefnyddio at unrhyw ddiben arall.\nOs hoffech wybod mwy am eich hawliau gwybodaeth neu sut i’w harfer, darllenwch y gwybodaeth yn adrannau cynharach ar y dudalen hon.\nOs oes angen mwy o wybodaeth arnoch ynghylch y modd yr ydym yn prosesu eich data personol, gallwch gysylltu gyda’r Swyddog Diogelu Data drwy: dataprotection@dyfed-powys.pnn.police.uk\nCeir gwybodaeth ac arweiniad pellach gan Swyddfa'r Comisiynydd Gwybodaeth ar y mater hwn wrth fynd at: https://ico.org.uk/for-organisations/data-protection-and-Coronavirus/\nAdolygu’r hysbysiad preifatrwydd hwn\nRydyn ni’n adolygu’n hysbysiad preifatrwydd yn rheolaidd.\nOs bwriadwn ddefnyddio’ch gwybodaeth bersonol at ddiben newydd, byddwn yn diweddaru ein hysbysiad preifatrwydd ac yn eich hysbysu am y newidiadau cyn dechrau unrhyw brosesu newydd.


Boliviano Bolifia I bunt sterling Cyfradd cyfnewid\nBoliviano Bolifia I Bunt sterling gyfradd gyfnewid heddiw. Boliviano Bolifia yn Bunt sterling heddiw.\nBoliviano Bolifia I Bunt sterling gyfradd gyfnewid heddiw\n1 Boliviano Bolifia (BOB) yn hafal i 0.11 bunt sterling (GBP)\n1 bunt sterling (GBP) yn hafal i 9.05 Boliviano Bolifia (BOB)\nRydym yn newid cyfradd gyfnewid Boliviano Bolifia i bunt sterling ar y dudalen hon unwaith y dydd. Y gyfradd gyfnewid a ddangosir ar y dudalen hon yw'r gyfradd gyfnewid a sefydlwyd yn swyddogol heddiw 07 Awst 2020 yn ôl canlyniadau masnachu cyfnewid. Cyfraddau cyfnewid arian cyfred Boliviano Bolifia i bunt sterling o gronfeydd data dibynadwy. Dyma gyfeirnod dyddiol am ddim ar gyfraddau cyfnewid arian cyfred.\nMae 1 Boliviano Bolifia heddiw yn hafal i 0.11 bunt sterling yn y banc Ewropeaidd. Cododd 1 Boliviano Bolifia gan 0.000035248592332934 bunt sterling heddiw mewn banc Ewropeaidd blaenllaw. Mae cyfradd gyfnewid Boliviano Bolifia yn tyfu heddiw yn erbyn bunt sterling yn ôl data Ewropeaidd. Heddiw, mae 1 Boliviano Bolifia yn costio 0.11 bunt sterling mewn banc Ewropeaidd.\nTrosi Boliviano Bolifia I Bunt sterling Boliviano Bolifia I Bunt sterling byw ar farchnad cyfnewid Forex Boliviano Bolifia I Bunt sterling Hanes y gyfradd gyfnewid\nBoliviano Bolifia I Bunt sterling Cyfradd cyfnewid heddiw yn 07 Awst 2020\nSut y gellir gweld cyfradd gyfnewid Boliviano Bolifia i bunt sterling dros yr ychydig ddyddiau diwethaf yn ein sampl o'r gronfa ddata a ddangosir yn y tabl. Rhoddir cyfraddau cyfnewid Boliviano Bolifia am sawl diwrnod yn erbyn bunt sterling yn y tabl ar y dudalen hon o'r wefan moneyratestoday.com I brynu arian cyfred yn broffidiol - cymharwch ddeinameg y gyfradd gyfnewid yn ystod y dyddiau diwethaf. Bydd hyn yn helpu i ragweld cyfradd gyfnewid Boliviano Bolifia i bunt sterling ar gyfer yfory.\n07.08.2020 0.110632 0.000035248592332934 ↑\n06.08.2020 0.110596 -0.000615 ↓\n05.08.2020 0.111212 0.000986 ↑\n03.08.2020 0.110226 -0.001485 ↓\n02.08.2020 0.11171 -\n1.11 bunt sterling cost 10 Boliviano Bolifia yn y gyfradd gyfnewid gyfredol. Pris 50 Boliviano Bolifia ar y gyfradd gyfnewid yw 5.53 bunt sterling. Ar gyfer 100 Boliviano Bolifia mae angen i chi dalu 11.05 bunt sterling. Mae 250 Boliviano Bolifia ar y gyfradd gyfnewid yn hafal i 27.63 bunt sterling. Mae 1 Boliviano Bolifia bellach yn hafal i 0.11 bunt sterling. Cyfradd swyddogol y banc cenedlaethol. Cododd 1 Boliviano Bolifia gan 0.000035248592332934 bunt sterling heddiw yn ôl cyfradd gyfnewid prif fanc y wlad.\n1.11 GBP 5.53 GBP 11.05 GBP 27.63 GBP 55.27 GBP 110.53 GBP 276.33 GBP 552.66 GBP\n9.05 Boliviano Bolifia, cost 1 bunt sterling ar y gyfradd gyfnewid ar gyfer heddiw. Mae cost 5 bunt sterling yn Boliviano Bolifia bellach yn hafal i 5. Pris 10 bunt sterling ar y gyfradd gyfnewid yw 90.47 Boliviano Bolifia. Ar gyfer 25 GBP mae angen i chi dalu 226.18 Boliviano Bolifia . Mae cyfradd gyfnewid Boliviano Bolifia i fyny heddiw yn erbyn bunt sterling. Cost 1 Boliviano Bolifia heddiw yw 0.11 bunt sterling, fel y sefydlodd banc cenedlaethol y wlad .\n9.05 BOB 45.24 BOB 90.47 BOB 226.18 BOB 452.36 BOB 904.72 BOB 2 261.81 BOB 4 523.61 BOB


Diwedd Y CYMRO, diwedd y Cymro ? | Blog Glyn Adda\nYn y flwyddyn 1814 sefydlodd Joseph Harris, ‘Gomer’ ei bapur Seren Gomer, mewn pryd felly i adrodd am Waterloo dan y pennawd ‘Brwydr Waedlyd’. Dwy flynedd fu oes y Seren, yr wythnosolyn Cymraeg cyntaf, ond bu’n gychwyn i rywbeth mawr. Erbyn chwarter cyntaf yr ugeinfed ganrif yr oedd digon o bapurau Cymraeg wythnosol fel y gallai darllenydd, mewn rhai ardaloedd o leiaf, gael dau bob dydd ac ambell un dros ben.\nA dyma ni heddiw. A ddaeth y Cymro olaf i’r tŷ yma echdoe?\nYr oedd anawsterau’r Cymro dros y blynyddoedd diwethaf yn ddigon amlwg. Yr amlycaf, ac achos llawer o’r anawsterau eraill, oedd diffyg buddsoddi. I gynnal y math hwn o gyhoeddiad yn foddhaol yr oedd angen pedwar neu bump o ohebwyr gweithgar, llawn-amser, fel oedd gan Y Cymro ar anterth ei lwyddiant dan John Roberts Williams. Heb y rheini, i fwydo straeon newydd, difyr am bobl a phethau ar lawr gwlad, y dewis yn rhy aml oedd llenwi’r papur â datganiadau dienaid cyrff cyhoeddus. I wrthbwyso’r rhain yr oedd gan Y Cymro ddau neu dri o golofnwyr da, a dôi ambell lythyr digon ergydiol.\nOnd y tu ôl i bob gwendid neu fethiant ar ran perchenogion y papur, yr oedd – ac y mae – pethau mwy gwaelodol, sef gwendid a methiant y Cymry. Fel yr wyf wedi dweud droeon o’r blaen, syrthiodd cylchrediad y papurau Cymraeg nid am eu bod yn bapurau gwael, ond pan oeddent yn bapurau da. Y rheswm? Y Cymry’n troi’n Saeson, yn diflannu. Y Faner, yr Herald … ac yn awr Y Cymro : camau tuag ebargofiant.\nTri pheth nad ymddengys eu bod wedi helpu. (1) Ymddangosiad a thwf ‘newyddiaduraeth’ fel pwnc coleg. (2) Twf addysg Gymraeg. (3) Twf dosbarth proffesiynol Cymraeg cefnog, dibynnol ar ddau beth sef (a) yr iaith Gymraeg, a (b) y wladwriaeth.\nDrwy’r rhan helaethaf o’r ugeinfed ganrif bu ysgol o feddwl ymhlith y Cymry a ddaliai mai yn ddiwylliannol yn unig y gellid gwneud rhywbeth ohoni; neu a gyrru ei dadl i’r pen, nad oes dyfodol gwleidyddol i Gymru. Heddiw, gyda sedd seneddol Arfon wedi mynd yn un drwch blewyn o ffiniol, arweinir rhywun i ofyn tybed nad oedd y garfan hon yn iawn wedi’r cyfan. Ond edrycher, a gwrandawer, ar ein byd diwylliannol. Pa arwyddion cadarnhaol sydd yma?\nRhag bod yn gwbl benisel, enwaf un, sef awydd a phenderfyniad cymaint o awduron ifainc i sgrifennu nofelau Cymraeg.\nHefyd y modd y mae’r papurau bro, hyd yma beth bynnag, yn dal eu tir. Un o ychydig, ychydig lwyddiannau’r deugain mlynedd diwethaf. (Nid wyf yn anghofio chwaith am y papurau enwadol; ond gyda’u hymgais i fod yn eciwmenaidd, aeth llawer o’r sbonc allan o’r rhain.)\nFel yr wyf yn dweud yn wastad, dylai cymuned o hanner miliwn fedru cynnal tri neu bedwar o bapurau DYDDIOL. Ond, yng nghanol y llanast heddiw, dowch inni weld a ellir codi un papur wythnosol ar ei draed unwaith eto.\nPwy ddaw i’r adwy? Mae sôn am ‘Gyfeillion y Cymro’. Hei lwc yn wir. Os gofyn rhywun, ‘Pam na ddaethoch chi i’r adwy, gwmni Dalen Newydd Cyf.?’, ni allaf ond cynnig eich bod yn darllen eto fy nwy hen eitem Gwasg Mewn Gwasgfa a Papurau a Phleidiau. Fel cwmni ac fel teulu fe gollasom arian mawr, ddeng mlynedd yn ôl, wrth geisio gwneud rhywbeth ym myd y wasg. Ryw ddiwrnod, efallai yr adroddaf y stori warthus, fel y gwrthodwyd ein cefnogi – h.y. gwrthod ateb llythyr o gwbl – gan ein cynrychiolwyr etholedig ar ddau wastad (Ewrop a Chynulliad). Ffordd sicr o golli fôt, a dyna fu. Down yn ôl eto at y cwestiwn: beth yn y byd mawr sy’n bod ar Blaid Cymru? Beth yn y byd mawr y bu hi’n trio’i gyflawni dros y pymtheng mlynedd diwethaf?\n← Cau Pen y Mwdwl ?\nAt WRAIDD y broblem →\n2 Ymateb i “Diwedd Y CYMRO, diwedd y Cymro ?”\nWilliam H Owen Gorffennaf 2, 2017 at 12:38 pm #\nLlawer o wirioneddau yma. Drwg Y Cymro oedd iddo fod ynghlwm a phapurau lleol y cwmniau fu’n gyfrifol amdano. Dwi ddim yn credu fod y meddylfryd lleol yn llesol wrth geisio cyhoeddi papur cenedlaethol o’r un stabl.\nWela i ddim mo’r awydd yn unlle i gael papur wythnosol yn ei le. Pwy fyddai’n ei brynu, dim ond yr ychydig oedd yn prynu Y Cymro yr wythnos diwethaf a’r ychydig sy’n fodlon talu’n ddrud am Golwg. (Digon drud i rai fynd i’r llyfrgell leol i’w ddarllen. Cofiwch roeddan nhw’n gweld Y Cymro yr un pryd, a’r papur bro!)\nMae’n rhaid cael miloedd yn rhagor i ddenu hysbysebwyr a dyw’r rheiny ddim am ddefnyddio’r wasg – yn Gymraeg na Saesneg – yn nyddiau’r we.\nNawdd yw un ateb, cael cwmni neu gwmniau i’w noddi, ond wnaiff y rheiny ‘chwaith ddim cefnogi cyhoeddiad nad yw’n denu prynwyr. (Nid oes llawer o obaith cael rhagor gan y Cyngor Llyfrau dwi ddim yn credu.)\nAteb arall yw cael cronfa ariannol dda wrth gefn a ffyddloniaid sy’n fodlon cefnogi’n ariannol yn fisol. A oes digon ohonom yn y Gymru sydd ohoni i wneud hynny? Dyw Hapnod, loteri yr Eisteddfod Genedlaethol, fyth wedi denu 1,000 o gefnogwyr er ceisio gwneud hynny ers 2006. A £1 yr wythnos yw’r gofynion!\nFelly, mae’n edrych braidd yn anobeithiol. Dim ond y we sydd ar ol. Ond mae’n rhaid cael cefnogaeth ariannol i wneud papur o sylwedd ar gyfer y cyfrwng hwnnw hefyd, i gael y pedwar neu bump gohebydd yr ydych yn son amdanyn nhw. Mae’r Cyngor Llyfrau eisoes yn cefnogi Golwg360 wrth gwrs.\nDyw hi ddim yn edrych yn addawl ydi hi? Efallai fod gan y genhedlaeth iau yr ateb i henwr pesimistaidd. Fedrwn ni wneud dim ond rhoi dwy law at ei gilydd, cau llygaid a gogwyddo am y ffurfafen!\nMartin Williams (@MartinWilliam34) Gorffennaf 13, 2017 at 5:17 pm #\nDiolch am yr uchod. Faint o bres cyhoeddus sy’n cael ei wario ar Pobol y Cwm pob blwyddyn? Y mae Y Cymro yn wynebu dyfodol ansicr. ‘Does gennym ddim pethau call fel papur dyddiol AMHLEIDIOL Cymraeg, papur Sul Cymraeg.\nMae’n bwysig ceisio trafod pethau yn adeiladol. Ond wel… ni ellir osgoi y caswir ein bod yn byw mewn cenedl mymryn bach yn annigonol. Dwi ddim yn bod yn negyddol. Jesd dweud y gwir fel dwi’n gweld pethau. Os cred unrhyw un ym Mhlaid Cymru fod y sefyllfa bresennol yn un derbyniol yna mae’n ddrwg iawn gen i ddweud eu bod nhw’n bobol heb digon o braffter!


Hafan > Pynciau > Plant a phobl ifanc > Rhianta a gofal plant > Rhianta Rhianta\nNaw Mis a Mwy\nArweiniad cyflawn i feichiogi, geni a’r wythnosau cyntaf gyda’ch babi newydd.\tY blynyddoedd cyntaf\nGweithio i sicrhau bod pob plentyn yn cael y dechrau gorau mewn bywyd ar gyfer eu twf a’u datblygiad yn y dyfodol.\tGwasanaethau gwybodaeth i deuluoedd\nMae GGD yn rhoi gwybodaeth a chyngor am wasanaethau leol i bobl ifanc 0-25 oed, o ofal plant i weithgareddau gwyliau.\tMae pum mlynedd gyntaf bywyd eich plentyn yn darparu'r sylfaen ar gyfer ei iechyd a'i les yn y dyfodol. Hyd yn oed cyn i'ch plentyn gael ei eni, bydd yr hyn rydych yn ei fwyta, a ydych yn smygu neu'n yfed alcohol, ac a ydych yn edrych ar ôl eich hiechyd chi'ch hun, yn cael effaith ar ei ddatblygiad.\nMae rhianta da yn gallu cael effaith benodol ar sawl canlyniad allweddol:\nymddygiad sy'n effeithio ar iechyd\nllwyddiant addysgol a’r nifer sy'n rhoi’r gorau i addysg.\nArferion am oes\nBydd rhoi bwyd a diodydd iach iddynt o'r cychwyn cyntaf yn eu helpu i dyfu fyny'n gryf ac yn iach, a gall hefyd eu helpu i feithrin arferion bwyta iach a fydd yn parhau gydol eu hoes. Mae plant yn dysgu drwy efelychu eu rhieni. Felly, os ydych chi'n byw bywyd iach, yn bwyta'n dda a ddim yn smygu, mae'n debygol y bydd eich plentyn yr un peth pan fydd yn hŷn.\nOs hoffech drafod unrhyw beth yn fwy manwl, cofiwch fod eich bydwraig, eich ymwelydd iechyd a'ch meddyg teulu ar gael i'ch helpu i roi'r dechrau gorau posibl i'ch plentyn mewn bywyd. Gallant hefyd roi gwybod i chi beth sy'n digwydd yn eich ardal i gefnogi rhieni sydd â phlant o'r un oed â'ch plentyn chi.\nHawliau mamolaeth ac absenoldeb rhiant\nEwch i wefan Directgov i ddysgu am eich hawliau mamolaeth ac absenoldeb rhiant.


Prif Swyddog CWM yng Nghymru | Undeb yr Annibynwyr Cymraeg\nBwriad CWM (Cyngor y Genhadaeth Fyd-eang) yw helpu eglwysi i fod yn fwy gweithredol yn eu cymunedau, meddai’r Parchg Ddr Colin Cowan, Ysgrifennydd Cyffredinol y mudiad, wrth ymweld â Chymru. Wrth osod yr agenda tan 2019, dywedodd Dr Cowan mai’r nod yw meithrin cynulleidfaoedd sy’n gynnig gobaith a chymorth i’r rhai a gleisiwyd gan amgylchiadau bywyd; iddynt gael eu gweld fel presenoldeb Duw ynghanol poen a dryswch, a chyfrwng ei ras.\nWrth anne rch Cyngor yr Undeb yng Ngregynog, talodd Dr Cowan deyrnged i’r diweddar Gwyneth Morus Jones am ei hymroddiad fel un o ymddiriedolwyr CWM. Dymunodd yn dda i’w holynydd, y Parchg Jeff Williams. Canmolodd fewnbwn Undeb yr Annibynwyr Cymraeg i fywyd CWM, gan gydnabod cyfraniad a brwdfrydedd yr Ysgrifennydd Cyffredinol, Dr Geraint Tudur.\n“Blaenoriaeth CWM ar gyfer y cyfnod sy’n arwain i fyny at 2019 yw tywys eglwysi i ddatblygu cynulleidfaoedd cenhadol. Yn syml, rydym yn dymuno y bydd pob cynulleidfa yn dod yn gymunedau sy’n cynnig iachâd a gobaith i’r rhai briwedig o ysbryd a’r rhai a gleisiwyd gan amgylchiadau bywyd. Rydym yn dyheu am y dydd pan fydd pob cynulleidfa leol yn cael ei gweld a’i phrofi fel Duw ar waith yn y gymuned, fel presenoldeb Duw yng nghanol poen a helbul, fel y cyffyrddiad grasol, duwiol sy’n iachau.\n“Ein bwriad yw galluogi eglwysi i ddatblygu dulliau ymarferol i fynd i’r afael â’r anghyfiawnderau economaidd a’r anghydbwysedd sydd mor amlwg yn ein byd.\n“Rydym yn credu bod efengylu yn greiddiol i genhadaeth yr eglwys, ond mae’n weinidogaeth gafodd ei gam-drin a’i gamddeall. Ein bwriad yw ei adennill fel ‘Newyddion Da’ ac i annog eglwysi i osod ein hunain fel negeswyr Duw, sy’n cyhoeddi’r efengyl fel y cafodd ei chyhoeddi a’i hymarfer gan Iesu o Nasareth.\n“Mae CWM yn annog eglwysi i weithio’n fwy eciwmenaidd, fel ffordd o gydnabod na allwn wneud hyn eu hunain; ac yn bwysicach, bod Duw ar waith mewn amrywiaeth o ffyrdd yn y gymuned ac mae dim ond un cyfrwng sy’n cael ei ddefnyddio gan Dduw i ddangos ei hunan yw’r eglwys.”\nBydd CWM yn cynnal ei 5ed Cynulliad yn Ne Corea ym mis Mehefin 2016 o dan nawdd Eglwys Bresbyteraidd Corea. Thema’r Cynulliad fydd “Iachâd: Gobaith ar waith.”\nYn y llun: Dr Colin Cowan gyda Dr Geraint Tudur yng Ngregynog.


Cynefin ag hinsawdd Mehefin - northwales Administrator - North Wales Live\nCynefin ag hinsawdd Mehefin\nYMATEB i Llên y Llysiau, ‘Caniad y gog yn brin, ond oes ’na gerddi i Fehefin?’\n10:08, 9 OCT 2008\nDilyw o flodau welaf – a’i ros sydd\nBêr eu sawr, aroglaf;\nDlysed ydyw tynged haf\nY gwrychoedd i’r Goruchaf!\n(Englyn gan Ioan Brothen, 1868-1940)\nPenillion y Misoedd gan J Ceiriog Hughes\nMehefin – 1860\nMae pawb yn gynefin Ag hinsawdd Mehefin, A mil a’i cymerant yn chwys, Ond cyngor rôf yma I’r ‘llwm a’r cefn llyma’ Tyn allan yn llewys dy grys. Ac os bydd yr haul, Yn boeth am y tro Paid byth a thyngu ‘Yn boeth y bo.’\nMehefin – 1861\nO fis i fis fe dyfodd, Yn anweledig bron; A’i chanol oed cyrhaeddodd Y Flwyddyn brydferth hon.\n(Ionawr - Rhagfyr 1861 – cyffelybiaeth yw’r penillion hyn i o’r crud i’r bedd ym mywyd merch).\nMehefin – 1862\nMae’r coed yn awr yn llawn o ddail, A’r ddaear megis Eden; A’r holl lysieuog fyd yn troi, Ei wyneb at yr heulwen.\nEnid Roberts, Bangor


Qwilr: Y Llwyfan Dylunio Dogfennau Trawsnewid Cyfochrog Gwerthu a Marchnata | Martech Zone\nDydd Iau, Rhagfyr 17, 2020 Dydd Iau, Rhagfyr 17, 2020 Mark Tanner\nCyfathrebu â chwsmeriaid yw enaid pob busnes. Fodd bynnag, gyda COVID-19 yn gorfodi toriadau cyllidebol ar gyfer 65% o farchnadoedd, mae timau'n cael y dasg o wneud mwy gyda llai. Mae hyn yn golygu gallu cynhyrchu'r holl gyfochrog marchnata a gwerthu ar gyllideb is, ac yn aml heb foethusrwydd dylunydd neu asiantaeth i'w gynhyrchu.\nMae gweithio a gwerthu o bell hefyd yn golygu na all timau gwerthu a marchnata ddibynnu mwyach ar sgiliau cyfathrebu personol i feithrin a thyfu eich sylfaen cwsmeriaid. Mae galw cynyddol am ddogfennau cyfochrog a dogfennau i ddisodli'r cyfathrebu wyneb yn wyneb\nAr adeg fel hon, gall ansawdd y cyfathrebu, a'r asedau marchnata cysylltiedig fod yn wahaniaeth mewn busnesau sy'n caffael, yn cadw neu'n colli cwsmeriaid. Nawr yn fwy nag erioed, mae angen i farchnatwyr wella ansawdd eu hasedau digidol i helpu'r busnes i gyfleu eu cynnig gwerth yn well a dod â syniadau creadigol yn fyw o bell.\nGall pacio'r creadigrwydd hwn fod yn heriol. Gellir tanseilio syniadau anhygoel oherwydd cyfathrebu gwael, dylunio dogfennau gwan, neu ddewis a mae un maint yn addas i bawb templed. Mae hyn yn gwneud rhyngweithio â darpar gwsmeriaid neu gwsmeriaid presennol yn aneffeithlon, yn annirnadwy ac yn ddiamwys.\nDileu Dyluniad Dogfennau Gwael\nCyn i COVID-19 gataleiddio'r newid i weithio o bell, roedd offer menter hen ffasiwn eisoes yn cael eu hailddyfeisio. Ond roedd y cyflymiad i waith o bell yn golygu bod disgwyliadau busnesau yn newid, a bod angen i dechnoleg menter, yn enwedig ar gyfer pethau fel dylunio dogfennau, fod â mwy o alluoedd er mwyn cefnogi'r ffordd newydd o werthu o bell.\nAc eto, o siarad â thimau, rwy'n gweld bod y mwyafrif yn dal i setlo ar gyfer personoli cyffredinol hen ysgol neu gynigion templed adfywiol gyda chopi a past syml i arbed amser. Maent hefyd yn nodweddiadol yn anfon y rhain trwy PDF statig.\nYn ystod y flwyddyn ddiwethaf, agorwyd 250 biliwn o PDFs gyda meddalwedd Adobe yn unig.\nPan feddyliwch am y peth, mae'n anhygoel bod busnesau'n dal i anfon eu gwaith gorau mewn dogfennau statig, nad ydyn nhw'n caniatáu ichi ei olygu ar ôl i chi ei anfon (os oes angen i chi - sy'n digwydd yn aml!) Neu weld pan fydd y cleient wedi agor y ddogfen trwy ddadansoddeg eich dogfen.\nQwilr yn offeryn dylunio ac awtomeiddio dogfennau sy'n newid y ffordd y mae timau gwerthu a marchnata yn cyfathrebu â'u sylfaen cwsmeriaid. Fe’i hadeiladwyd fel ateb i’r heriau cyfredol sy’n wynebu’r diwydiant marchnata a gwerthu, sef a achosir gan ddulliau cyfathrebu gwael, hynafol.\nFe wnaethon ni sylweddoli nad yw dogfennau PDF llonydd a dogfennau Office Suite ddim yn eu torri yn yr oes sydd ohoni, ond gall llywio offer dylunio digidol fod yn heriol i'r dylunydd di-graffig bob dydd. Felly, aethom ati i wneud platfform yn ddigon syml a greddfol a fyddai'n caniatáu i farchnatwyr ddylunio cynigion, dyfyniadau, cynhyrchu un dudalen, a mwy. Mae pob dogfen hefyd yn apelio yn esthetig ac yn hawdd ei chreu, er mwyn ennyn diddordeb y rhagolygon.\nDefnyddio Data i lywio Strategaethau Caeau\nWrth i gyfarfodydd symud ar-lein, ni all marchnatwyr a gwerthwyr ddibynnu mwy ar iaith y corff i bennu pa mor dda y mae llain wedi mynd, na derbyn adborth amser real ar ôl y cyflwyniad.\nOnd yn bwysicach fyth, roedd deall y seicoleg y tu ôl i ymddygiad cwsmeriaid yn rhan hanfodol o adeiladu Qwilr. Dylai hyn lywio pob elfen o allgymorth ac adrodd marchnatwr. Mae offer Qwilr yn llawn dop o ymarferoldeb dadansoddeg datblygedig a gallant ddatgelu'r manylion a fethwyd trwy ohebiaeth rithwir. Mae hyn yn cynnwys y gallu i wybod pryd a ble agorodd y derbynnydd y ddogfen, pa adrannau y treuliasant yr amser mwyaf arnynt, gan lywio camau dilynol a strategaethau gwerthu pellach.\nAros Ar Brand Yn reddfol\nMewn maes fel marchnata, lle mae hunaniaeth brand a delweddau yn bopeth, mae'n bwysig arddangos llygad am fanylion ac esthetig o'r cychwyn cyntaf. Mewn llawer o achosion, mae ansawdd cyfathrebu yn aml yn bwysicach na'ch syniad go iawn, yn enwedig wrth werthu gwasanaethau a chysyniadau anghyffyrddadwy. Mae cwsmeriaid hefyd yn fwy tebygol o gofio gwybodaeth sy'n cael ei chyfleu trwy ddelweddau dros destun hir.\nMae cryfder Qwilr yn ei symlrwydd, ac mae'r platfform yn llawn templedi hawdd eu defnyddio, a blociau adeiladu modiwlaidd i greu dogfennau caboledig yn gyflym. Mae hyn yn ei gwneud hi'n haws fyth i reoli eich cyfathrebiadau cwmni ar draws timau, ailgyflenwi'ch cynigion a'ch syniadau gorau wrth barhau i aros ar frand.\nMae marchnatwyr wedi defnyddio Qwilr ar bob cam o daith y cwsmer, o chwilio i gau gwerthiannau i wasanaeth parhaus. Gwelir hyn mewn enghraifft gyda'r platfform rheoli costau, Abacus, yn defnyddio Qwilr i gynnig strategaeth farchnata newydd ar gyfer manwerthwr ar-lein Kangaroo Shoes, a oedd yn ceisio tyfu eu cyfran o'r farchnad.\nEu Qwilr cynnig yn cynnwys gwasanaethau lluosog ar draws brandio, strategaeth cynnwys, a phrototeipio, pob un wedi'i goladu mewn un platfform. Roedd hyn yn ei gwneud hi'n haws i reoli cyfathrebiadau cwmni ar draws pob tîm, ailgyflenwi'ch gwaith gorau, ac aros ar frand. Trwy ddileu cyfathrebu â llaw sy'n cymryd llawer o amser a meddalwedd segur, gallwch chi roi eich troed broffesiynol orau ymlaen, bob tro.\nRhowch gynnig ar Qwilr am ddim\nTags: adobedogfen farchnata wedi'i brandiocynnig gwerthu wedi'i frandiodogfennu cydweithredutempledi cynnigqwilrdogfennau gwerthu a marchnatadyluniad dogfen werthucynnig gwerthudyluniad cynnig gwerthumeddalwedd cynnig gwerthuCynigion Gwerthu\nFel cyd-sylfaenydd a COO, mae Mark yn rheoli gwerthiannau a gweithrediadau Qwilr, ac mae wedi helpu i adeiladu tîm gwerthu cwbl anghysbell, wedi'i ddosbarthu'n fyd-eang. Yn Google, fe helpodd i ffurfio llawer o'r partneriaethau cyhoeddwyr a arweiniodd at Google Play Books ac e-lyfrau ar Android. Symudodd yn ôl i Awstralia yn 2013, a dechreuodd Qwilr gyda'r cyd-sylfaenydd Dylan Baskin i ailddyfeisio cyfathrebu busnes trwy ddogfennau.


Cyfoeth Naturiol Cymru / Gwarchod y wiwer goch\nGwarchod y wiwer goch\nMae Cyfoeth Naturiol Cymru (CNC) wedi rhoi hwb i boblogaethau gwiwerod coch yn un o’u cadarnleoedd yng Ngogledd Cymru.\nRoedd hyd at 400 o wiwerod coch yng nghoedwig Clocaenog ger Rhuthun yn 1998.\nErbyn hyn tybir fod y ffigwr yn is na 50, ond yn ddiweddar mae saith gwiwer wedi cael eu rhyddhau i’r ardal fel rhan o fenter newydd i achub y boblogaeth.\nDywedodd Rhys Jenkins, Rheolwr Cadwraeth a Threftadaeth Cyfoeth Naturiol Cymru:\n“Mae gwiwerod coch yn rhan bwysig iawn o’n hamgylchedd, ein treftadaeth, a’n diwylliant ni yng Nghymru, ac mae dyletswydd arnom i’w gwarchod er budd cenedlaethau’r dyfodol.\n“Ceir amrywiaeth o rywogaethau o goed yng nghoedwig Clocaenog, ac mae hynny o fantais i’r gwiwerod coch sy’n byw yma ac yn bwydo ar eu hadau.\n“Mae CNC wedi bod yn ddiwyd iawn wrth geisio rheoli’r goedwig er budd y gwiwerod, ond mae monitro dros y ddegawd ddiwethaf yn awgrymu bod y niferoedd yn parhau i ddisgyn.\n“Gallai hyn fod o ganlyniad i gystadleuaeth am fwyd gyda wiwerod llwyd, ond gallai hefyd fod o ganlyniad i’r afiechydon a gludir gan wiwerod llwyd.”\nBu CNC yn gweithio ar y cyd ag Ymddiriedolaeth Gwiwerod Coch Cymru (RSTW) a SW Mynydd Cymru - Sw Cenedlaethol Cymru ym Mae Colwyn, a gyflwynodd rhai o’r gwiwerod ar ôl iddynt gael eu magu mewn caethiwed a chydlynu rhaglen bridio ar draws sŵau a bridwyr preifat eraill.\nRoedd gweddill y gwiwerod yn rhoddion gan y Wildwood Trust yng Nghaint, Walton Park Gardens, Sw Dudley, a Pensthorpe Natural Park yn Norfolk.\nFe fu gwirfoddolwyr lleol yn helpu adeiladu dwy gorlan yn y goedwig sy’n lloches i wiwerod wrth iddynt ymgartrefu. Mae’r gwaith yn cyfrannu at brosiect Red Squirrels United (RSU) sy’n gydweithredol ar draws y DU.\nBu’r prosiect Red Squirrels United (RSU) yn gymorth wrth adeiladu’r ddwy gorlan arbennig yn y goedwig a fu’n lloches i’r gwiwerod wrth iddynt ymgartrefu.\nAr ôl 4 wythnos, agorwyd y corlannau gan ryddhau’r gwiwerod i’r goedwig.\nGosododd CNC flychau nythu a mannau bwydo yn y goedwig er mwyn ei gwneud hi’n haws iddynt gynefino.\n“Rydym yn gobeithio y bydd y gwiwerod newydd yn rhoi hwb i’r boblogaeth atgenhedlu, ac yn cryfhau’r boblogaeth.\n“Bydd gwirfoddolwyr RSU yn eu monitro dros y misoedd a’r blynyddoedd nesaf er mwyn mesur eu cynnydd, ac os bydd llwyddiant, gyda lwc byddwn yn rhyddhau rhagor o wiwerod i’r ardal.”\nDisgrifiodd Julian Mason, un o wirfoddolwyr y prosiect Red Squirrels United yng Nghlocaenog, eu gwaith yn yr ardal:\n“Mae wedi bod yn fraint cael bod yn rhan o’r prosiect atgyfnerthu. Trwy gydol y gwaith adeiladu corlannau, a chyflwyno’r gwiwerod, ac yna’u rhyddhau i’r goedwig, gan wybod ein bod ni’n rhoi cyfle i’r gwiwerod coch sefydlu poblogaeth gynaliadwy yn y goedwig, ddylai fod yn gartref iddynt.\n“Mae yma griw gwych o wirfoddolwyr, a chefnogaeth arbennig gan sawl arbenigwr mewn cadwraeth. Buom fel tîm yn gweithio’n ddiwyd, a hynny oherwydd ein bod am weld cadwraeth gwiwerod coch yn ffynnu yn y goedwig.”\nMae Clocaenog yn un o dri safle sydd â blaenoriaeth wrth warchod gwiwerod coch, ynghyd ag Ynys Môn a chanolbarth Cymru.\nMae CNC yn bwriadu rhyddhau rhagor o wiwerod coch ar y safle nes ymlaen yn y flwyddyn.


Mwy na Pwyllgor - CGGC\nMwy na Pwyllgor\nCyhoeddwyd : 13/09/21 | Categorïau: Gwybodaeth a chymorth |\nYr wythnos hon (o Fedi 13 i 17), mae Mudiad Meithrin yn cynnal ymgyrch #MwyNaPhwyllgor i dathlu gwaith aelodau’r pwyllgorau rheoli gwirfoddol sy’n rhedeg Cylchoedd Meithrin, rhannu arfer da ac annog eraill i ymuno â nhw yn eu gwaith, a dweud diolch!\nDros hanner can mlynedd, mae Mudiad Meithrin wedi tyfu i fod yn sefydliad ymbarél a rhwydwaith cenedlaethol ar gyfer lleoliadau blynyddoedd cynnar a gofal plant a ddarperir yn Gymraeg ac yn hwyluso gwasanaethau i blant a’u teuluoedd – grwpiau rhieni a babanod anffurfiol i grwpiau meithrin a meithrinfeydd dydd. Er mwyn gwneud hyn, maent yn dibynnu ar rwydwaith cenedlaethol – yn wir miloedd o bobl – sy’n gwirfoddoli ar eu pwyllgor rheoli gwirfoddol yn eu Cylch Meithrin lleol. Maen nhw’n cymryd cyfrifoldeb am bob agwedd ar fusnes Cylch Meithrin gan gynnwys cyflogaeth, Iechyd a Diogelwch a diogelu. Heb eu cydweithrediad parod, byddai’n amhosibl iddynt wneud eu gwaith yn effeithiol.\nMae Mudiad Meithrin yn aelod gwerthfawr o CGGC ac rydym wedi bod yn falch o gefnogi’r mudiad gyda llywodraethu da drwy adolygu arferion cyfredol a gwneud argymhellion. Rydym yn ymwybodol bod gan y mudiad ddull cadarn o lywodraethu ac mae’n defnyddio Cod Llywodraethu Elusennau’r DU i asesu ei hun yn erbyn y safon a gymeradwywyd gan y Comisiwn Elusennau. Rydym hefyd yn falch iawn o weld staff o’r Mudiad Meithrin yn bresennol yn rheolaidd mewn gweminarau a digwyddiadau llywodraethu CGGC.\nMae’r Cod Llywodraethu i Elusennau’r DU yn nodi ‘Mae llywodraethu da mewn elusennau yn hanfodol i’w llwyddiant. Mae elusen yn y sefyllfa orau i wireddu ei dyheadau a’i hamcanion os oes ganddi\ndrefn lywodraethu effeithiol a’r strwythurau arwain cywir’. Mae’n bwysig bod pwyllgorau Meithrin yn rhoi strwythurau a phrosesau llywodraethu da ar waith i sicrhau bod eu mudiadau’n cael eu rhedeg yn dda ac yn cydymffurfio’n gyfreithiol.\nLlywodraethu da yn allweddol i lwyddiant\nI gefnogi hyn, byddem yn awgrymi bod Meithrin yn sicrhau bod ymddiriedolwyr yn cael cyfnod ymsefydlu llawn pan fyddant yn ymuno â’r mudiad ac yn cael cynnig hyfforddiant ar eu cyfrifoldebau. Mae CGGC a’n partneriaid CGS lleol yn cynnig llawer o gyrsiau hyfforddi, digwyddiadau a gweminarau defnyddiol I ymmddiriedolwyr. Gallant hefyd gysylltu â ni am wybodaeth ac arweiniad.\nMae ein Hwb Gwybodaeth Cefnogi Trydydd Sector Cymru yn cynnwys nifer o daflenni gwybodaeth, cyrsiau e-ddysgu a meysydd trafod, felly beth am gofrestru heddiw i gael mynediad at yr adnoddau hyn.\nRydym yn cefnogi Mudiad Meithrin yn eu hymdrechion i wneud gwahaniaeth a chreu cymuned Gymraeg fywiog. Does dim angen i unigolyn fod yn rhiant i fod yn aelod o bwyllgor ar Gylch Meithrin lleol – mae croeso i bawb! Mae mwy o wybodaeth yma: www.meithrin.cymru/i-bwyllgorau